open-index/open-wikipedia-markdown huggingface dataset:
Ավետարան (5044)

**Ավետարան** (5044), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 5044 թվի տակ։ Ձեռագիրը գրվել է 1698 թվականին տեր Ավետիս գրիչի կողմից Մոկքում։ Գրված է թղթի վրա, որը ունի 21X15 չափս։ Ձեռագիրը կազմված է 214 թերթից։ Գրված է երկսյուն, բոլորգրով։ Ունի ավետարանիչ 4, կիսախորան լուսանցազարդ, մանրանկարներ։ Պահպանակ՝ թուղթ 1, բոլորգիր, քարոզ, Վարք Յակոբայ առաքելոյն։ Կազմը՝ կաշեպատ տախտակ դրոշմազարդ, աստառը՝ շերտավոր կարմիր կտավ։ Հիշատակարան գրչի՝ 214բ, հետագայի՝ 215ա (1700 թ.), 2ա (1785 թ.), 214ա, 214բ, 215բ (18-րդ դար)։

## Ծանոթագրություններ

Կատեգորիա:Մատենադարանի ձեռագրեր
Քարոզգիրք (5139)

**Քարոզգիրք** (5139), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 5139 թվի տակ։ Ձեռագիրը գրվել է 17-րդ դարում։ Գրված է թղթի վրա, որը ունի 21.5x16 չափս։ Ձեռագիրը կազմված է 253 թերթից։ Գրված է միասյուն, երկսյուն, նոտրգրով։ Կազմը՝ կաշեպատ տախտակ դրոշմազարդ, աստառը՝ սպիտակ կտավ։ Հիշատակարաններ գրչի՝ 235բ, հետագայի՝ 253բ (18-րդ դար)։
## Բովանդակություն
* Քարոզք (Յովհ. Որոտնեցի, Գր. Տաթևացի, անանունք)
## Ծանոթագրություններ

Կատեգորիա:Մատենադարանի ձեռագրեր
Լիամ Ֆոքս

**Լիամ Ֆոքս** (, ), Մեծ Բրիտանիայի պաշտպանության նախարարը 2010 թվականի մայիսից մինչև 2011 թվականի հոկտեմբերի 14-ը։ Մեծ Բրիտանիայի միջազգային առևտրի նախարարը 2016 թվականի հուլիսի 13-ից մինչև 2019 թվականի հուլիսի 24-ը Թերեզա Մեյի առաջին և երկրորդ կաբինետներում։

## Կենսագրություն
Ավարտել է Գլազգոյի համալսարանի բժշկական դպրոցը։ 1992 թվականի ընտրություններում ընտրվել է Համայնքների պալատ, այդ ժամանակվանից պարբերաբար վերընտրվել է։  1992-1997 թվականին տարբեր պաշտոններ է զբաղեցրել ներքին գործերի և արտաքին գործերի նախարարություններում, ինչպես նաև գանձապետարանում։

1999-2003 թվականներին եղել է առողջապահության ստվերային նախարար։ 2003-2005 թվականներին եղել է Պահպանողական կուսակցության երկու համանախագահներից մեկը։ 2005 թվականի մայիս-դեկտեմբերին կարճ ժամանակամիջոցում եղել է ստվերային արտաքին գործերի նախարար։ 2005 թվականի սեպտեմբերին Ֆոքսն իր թեկնածությունն էր առաջադրել Պահպանողական կուսակցության նոր առաջնորդի ընտրության համար, որը ի տարբերություն կուսակցության նախագահի տեխնիկական պաշտոնի, թույլ էր տալիս որոշել կուսակցական քաղաքականությունը։ Քվեարկության երկրորդ փուլում Ֆոքսը պարտվել է՝ ստանալով 51 ձայն՝ Դևիդ Դևիսի 57 ձայների և Դևիդ Քեմերոնի 90 ձայների դիմաց։  Դեկտեմբերի 6-ին Ֆոքսը դարձել է պաշտպանության ստվերային նախարար։

2003 թվականին քվեարկել է Իրաք ներխուժելու օգտին։ Քվեարկել է նաև սեռական փոքրամասնությունների ներկայացուցիչների հավասար իրավունքների դեմ, ԵՄ-ին ինտեգրման խորացմանը դեմ և կողմ Լորդերի ընտրովի պալատին։ Ֆոքսը Աֆղանստանում բրիտանական զորքերի ներկայության կողմնակից է։

2010 թվականի մայիսի 12-ին դարձել է պաշտպանության նոր նախարար Դևիդ Քեմերոնի կառավարությունում։ 2011 թվականի հոկտեմբերի 14-ին հրաժարական է տվել պաշտոնական պատվիրակությունների կազմում իր ընկերոջն պաշտոնական պատվիրակության մեջ ընդգրկելու առիթով ծագած սկանդալի պատճառով։

2016 թվականի հուլիսի 13-ին Դևիդ Քեմերոնը պաշտոնաթող է եղել Մեծ Բրիտանիայի վարչապետի պաշտոնից այն բանից հետո, երբ ԵՄ-ին Մեծ Բրիտանիայի անդամակցության շուրջ հանրաքվեում բրիտանացիները քվեարկեցին ԵՄ-ից Մեծ Բրիտանիայի դուրս գալու օգտին։ Քեմերոնի իրավահաջորդը դարձել Է Մեծ Բրիտանիայի ներքին գործերի նախարար Թերեզա Մեյը, նոր կառավարությունում Թերեզա Մեյը նշանակվել է միջազգային առևտրի նախարարի պաշտոնում։

## Ծանոթագրություններ

## Արտաքին հղումներ
* Биография на сайте Министерства обороны Великобритании
* Лиам Фокс на сайте Консервативной партии 

Կատեգորիա:Գլազգոյի համալսարանի շրջանավարտներ
Կատեգորիա:Մեծ Բրիտանիայի քաղաքական գործիչներ
Կատեգորիա:Անգլիացի բժիշկներ
Պոզիտանո Վիտո

**Պոզիտանո Վիտո** (, ), իտալացի դիվանագետ, Ռիսորջիմենտոյի մասնակից։

## Կենսագրություն
Ծառայել է թագուհու բանակում, ստացել է կապիտանի աստիճան կողոպուտների ճնշման մասնակցության համար։ Ծառայությունից հետո Բարիում անցել է հրշեջի աշխատանքի։ Իր կողմնակից Ջուզեպպե Գարիբալդին մասնակցել է Ռիսորջիմենտոյին։

1863 թվականին՝ Իտալիայի Թագավորության ստեղծումից հետո, Վ. Պոզիտանոն մտավ դիվանագիտական ծառայության Հռոմում գտնվող  միջազգային գործերի նախարարությունում։

Եղել է հյուպատոս Տրիեստում (Ավստրիական կայսրություն), հետագայում զբաղեցրել է տարբեր պաշտոններ իտալական հյուպատոսություններում, հիմնականում Օսմանյան կայսրությունում, Կերկիրայում, Մալթայում, Ալժիրում և Կոստանդնուպոլսում։ 1876 թվականին Սոֆիայում նշանակվել է փոխյուպատոս։

Բուլղարիայում համարվում է մայրաքաղաքի` Սոֆիայի փրկիչը։

Երբ Ռուսաստանի գեներալ-ֆեդմարշալի` Վ. Գուրկոյի զորքերը մոտենում էին օսմանյան վերահսկողության տակ գտնվող քաղաքին 1877-1878 թվականների ռուս-թուրքական պատերազմի ժամանակ, Վ.Պոզիտանոն, Ֆրանսիայի և Ավստրիա-Հունգարիա հյուպատոսների հետ միասին, հրաժարվեց լքել Սոֆիան, դրանով իսկ քաղաքը փրկելով նախատեսված այրումից Օսմանյան կայսրության զորքերը:Թուրքերի նահանջելուց հետո Պոզիտանոն կազմակերպեց զինված ջոկատներ ՝ բնակչությունը պաշտպանելու համար մարադներից (օսմանյան բանակի բազմաթիվ դասալիքներից, բաշիբուզուկից և չերքեզներից) և հրշեջ բրիգադ `անհատական հրդեհները վերացնելու համար։ Դա Սոֆիայի պատմության մեջ առաջին հրշեջ բրիգադն էր։

1877-1878 թվականների ռուս-թուրքական պատերազմի ժամանակ իր գործողությունների համար Վիտո Պոզիտանոն Ռուսաստանի կայսրության հրամանով դարձավ Բուլղարիայի նորաստեղծ իշխանությունների մայրաքաղաք Սոֆիայի պատվավոր քաղաքացի։ Նա պարգևատրվել է Սուրբ Աննայի շքանշանով։

Մինչև 1879 թվականը, Վ. Պոզիտանոն մնաց Սոֆիայում, որպես Իտալիայի փոխնախագահ։ 1881 թվականին նա որպես հյուպատոս ուղարկվեց Դամասկոս, իսկ մի քանի տարի անց Յոկոհամա, որտեղ նա մահացավ 1886 թվականին։

Փողոցները իր հայրենի քաղաքում և Բուլղարիայի մայրաքաղաք Սոֆիայում անվանվել են Պոզիտանոյի պատվին։ Դրանցից մեկը Սոֆիայում հատկապես հայտնի է հետևյալ հասցեով` Պոզիտանո փողոց 20, բուլղարական Սոցիալիստական կուսակցության շտաբ-բնակարան։

## Հիշատակ
Վ. Պոզիտանոյի պատվին անվանվել են փողոցներ իր հայրենի քաղաքում և բուլղարական մայրաքաղաք Սոֆիայում։

## Ծանոթագրություններ

## Արտաքին հղումներ
* https://web.archive.org/web/20110719054301/http://www.segabg.com/online/article.asp?issueid=315&sectionid=4&id=00004 Պոզիտանո Վիտո

Կատեգորիա:Իտալացի դիվանագետներ
Նատալյա Դայեր

**Նատալյա Դայեր** (, ), ամերիկացի դերասանուհի։ Առավել հայտնի է Նեթֆլիքսի «Տարօրինակ դեպքեր» հեռուստասերիալում Նենսի Ուիլերի դերով։

## Կենսագրություն
Ծնվել է 1995 թվականի հունվարի 13-ին ԱՄՆ-ի Նեշվիլ քաղաքում։ 2014 թվականից սովորում է Նյու Յորքի համալսարանում։

## Կարիերա
2009 թվականին Դայերը խաղացել է Կլարիսի Գրեյնջերի դերը «Հանա Մոնտանա։ Ֆիլմ»-ում։ 2011 թվականին խաղացել է «Ուիթնի Բրաունի երիտասարդությունը» ֆիլմում։ Դրանից հետո Դայերսը խաղացել է «Ես հավատում եմ միաեղջյուրներին» ֆիլմում։

2016 թվականին Նեթֆլիքս ընկերության «Տարօրինակ դեպքեր» հեռուստասերիալում կերտել է գլխավոր դերերից մեկի՝ Նենսի Ուիլերի դերը։

## Անձնական կյանք
2016 թվականի հոկտեմբերի սկզբին հաստատվել են իր և «Տարօրինակ դեպքեր» հեռուստասերիալի խաղընկեր Չարլի Հիթոնի հետ սիրավեպի լուրերը։

## Ֆիլմագրություն

## Մրցանակներ և անվանակարգեր

## Ծանոթագրություններ

Կատեգորիա:21-րդ դարի ամերիկացի դերասանուհիներ
Կատեգորիա:21-րդ դարի դերասանուհիներ
Կատեգորիա:Ամերիկացի դերասանուհիներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:Ամերիկացի մոդելներ
Կատեգորիա:Թատրոնի ամերիկացի դերասանուհիներ
Ռինո

**Ռինո** (), քաղաք ԱՄՆ-ի Նևադա նահանգի արևմուտքում։ Ուոշո շրջանի վարչական կենտրոնն է։ Բնակչությունը կազմում է 233 294 մարդ։ Նևադա նահանգում բնակչության թվաքանակով 4-րդն է՝ Լաս Վեգասից, Հենդերսոնից և Նորթ-Լաս-Վեգասից հետո։ Քաղաքը գտնվում է Սիեռա Նևադա լեռնաշղթայի լեռնահովիտների մոտ, Տախո լճից՝ 80 կմ հեռավորության վրա։

Ռինոն հաճախ անվանում են «Ամենամեծ փոքրիկ քաղաքն աշխարհում» (): Քաղաքը հայտնի է բազմաթիվ խաղատներով, հենց այստեղ է հիմնվել խաղաքարտերի «Caesars Entertainment Corporation» խոշոր ընկերությունը։

Քաղաքն անվանվել է Ռինո՝ ի պատիվ Ամերիկայի քաղաքացիական պատերազմի հերոս Ջեսե Ռենոյի։

## Բնակչություն
Համաձայն 2000 թվականի մարդահամարի արդյունքների՝ Ռինոյում ապրում է 180 480 մարդ, որոնցի 73 904-ն ունեն անձնական տներ։ Բնակչության մեծ մասը կազմում են սպիտակամորթները՝ 77,5 %, 19,2 %՝ լատինամերիկացիներ, ասիացիները՝ 5,3 %, հաջորդում են աֆրոամերիկացիները՝ 2,6 %, հնդկացիները՝ 1,3 %, հավայացիները և Օվկիանիայի գաղթականները՝ 0,6 %:

2008 թվականին Ռինոյի բնակչությունը հասավ մինչև 217 016 մարդ, 2013 թվականին՝ մինչև 233 294։

## Աշխարհագրական դիրք
Ռինոն գտնվում է Խաղաղ օվկիանոսի և Հյուսիսային Ամերիկայի սալերի բախման վայրում։ 2008 թվականին գրանցվել է մի շարք երկրաշարժերի աննախադեպ դեպք, որը տևել է ավելի քան երկու ամիս, օրական 3 անգամ՝ անընդհատ աճող ուժգնությամբ (առավելագույնը 5.0՝ ըստ Ռիխտերի սանդղակի)։ Ռինոն գտնվում է Սիեռա Նևադա լեռան անձրևային ստվերում։ Ռինոյի կլիման կիսաանապատային է։

## Տնտեսություն
Քաղաքի եկամտի հիմնական աղբյուրը թղթախաղային բիզնեսն է։ Ռինոյում խաղատունն աշխատում է 1931 թվականից։ Մինչև Լաս Վեգասի բարգավաճման պահը՝ Ռենոն նույնիսկ պահպանում էր Միացյալ Նահանգների խաղային մայրաքաղաքի կոչումը։ Վերջին 20 տարիներին քաղաքը «հնդկացիական խաղատների» բարգավաճման պատճառով փոքր-ինչ կորցրել է իր դիրքերն այդ ոլորտում և հիշատակվել է Լաս Վեգասի վերելքից բարձր։

Ռենոն և շրջակայքը կլիմայական հանրաճանաչ առողջարանային վայրեր են։ Քաղաքը հայտնի է իր լեռնադահուկային առողջարաններով։

Զարգացած է շինանյութերի, էլեկտրոնային սարքավորումների արտադրությունն ու քիմիական արդյունաբերությունը։

Ռինոյում գործում են մի քանի խոշոր ընկերությունների գլխամասային գրասենյակներ, օրինակ՝ «International Game Technology», «PC-Doctor», «Port of Subs»:

## Քույր քաղաքներ
* , Յելլոունայֆ
* , Նալչիկ
* , Սան Սեբաստիան
* , Թայչժուն
* , Ուդոնտհանի
* , Հացոր-հա-Գլիլիթ
* , Շենժեն

## Պատկերասրահ

Image:Reno_BLC.jpg
Image:Reno with mountains.png
Image:Reno2002.jpg
File:University of Nevada Reno 2009.jpg


## Ծանոթագրություններ

## Արտաքին հղումներ
* Reno.gov Քաղաքի պաշտոնական կայք 

Կատեգորիա:Նևադայի քաղաքներ
Կատեգորիա:1858 թվականին հիմնադրված բնակավայրեր
Կատեգորիա:1868 թվականին հիմնադրված բնակավայրեր
Կատեգորիա:ԱՄՆ-ի համալսարանական քաղաքներ
Լիլի կառավարման ինստիտուտ

**Լիլի կառավարման ինստիտուտ** (), ֆրանսիական պետականա Լիլի I համալսարանին կից գործող բիզնես դպրոց։ Ինստիտուտը, նմանատիպ 33 համալսարանների հետ, «Ֆրանսիական պետական կապերի բիզնես դպրոց» (Réseau des IAE) կազմակերպության մաս է կազմում։ Ան գտնվում է Լիլ քաղաքի պատմական կենտրոնում, իսկ նրա շրջանավարտների քանակը գերազանցում է 18 000-ը։ Լիլի ինստիտուտի կառավարությունը մասնակցում է Էրազմուս ծրագրին և ունի համաձայնագիր Եվրոպայի, Ասիայի և Ամերիկայի մի շարք համալսարանների հետ՝ ուսանողների փոխանակման վերաբերյալ։
alt=|մինի|250x250փքս|Լիլի ինստիտուտի կառավարության շենքը

## Վարկանիշ
Լիլի ինստիտուտի կառավարումը, ըստ «Le Nouvel Economiste» ամսագրի, Ֆրանսիայի բիզնես դպրոցների վարկանշային աղյուսակում զբաղեցնում է 10-րդ հորիզոնականը։

## Պատմություն
Ինստիտուտը հիմնվել է 1956 թվականին Ֆրանսիայի նախկին կրթության նախարարի նստավայր Գասթոն Բերջերում։ Ինստիտուտի առաջին ռեկտոր է ընտրվել Միշել Վասյորը։ Նա ղեկավարել է համալսարանը մինչև 1967 թվականը։

Սկզբնապես Լիլի ինստիտուտը պատրաստում էր նախաձեռնող ինժեներներ։ 1972 թվականին ինստիտուտը  կցվել է Լիլի I համալսարանին։

## Կրթական ծրագրեր
Լիլի համալսարանի ակադեմիական ծրագրերը։

*Ֆինանսներ, հաշվապահական հաշվառում և աուդիտ
*Սոցիոլոգիա
*Ճարտարապետություն և կառավարում
*Անձնակազմի կառավարում
*Հողային ռեսուրսերի կառավարում
*Նախագծերի կառավարում
*Ձեռնարկատիրական գործունեություն
*Մարքեթինգ, անձնական մարէեթինգ, վաճառք և առևտուր
*Հաղորդակցություն

## Հետազոտություն
Լիլի կառավարման ինստիտուտի կառավարչական այն քիչ թվով համալսարաններից է, որն ունի սեփական անձնական հետազոտական կենտրոն(LEM), ինչպես նաև մտնում է ֆրանսիական հետազոտական և գիտական կենտրոնի կազմի մեջ (CNRS): Հետազոտողները ներառված են չորս աշխատանքային խմբերի մեջ։

*CERF: Կորպորատիվ և շուկայական ֆինանսներ
*EREM: Մերկեթինգ
*GRAPHE: Անձնակազմի կառավարում, մենեջմենթ և ձեռնարկատիրական գործունեություն
*GREMCO: Ռազմավարություն և հսկողություն

## Տես նաև
*Լիլ

## Ծանոթագրություններ

## Արտաքին հղումներ
* 

Կատեգորիա:Ֆրանսիայի համալսարաններ
Կատեգորիա:Ֆրանսիայի պետական բարձրագույն ուսումնական հաստատություններ
Մատեան ողբերգութեան (5076, Գրիգոր Նարեկացի)

**Գրիգոր Նարեկացի, Մատեան Ողբերգութեան** (5076), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 5076 թվի տակ։ Ձեռագիրը գրվել է 13-րդ դարում (ենթադրաբար 1251 թվականին)։ Ստացողը եղել է Գրիգորիոս քահանան։ Գրված է թղթի վրա, որը ունի 17x12 չափս։ Ձեռագիրը կազմված է 271 թերթից։ Գրված է միասյուն, բոլորգրով։ Կազմը՝ կաշեպատ տախտակ դրոշմազարդ, աստառը՝ սպիտակ կտավ։ Հիշատակարան գրչի՝ 134բ, 271ա, 271բ, հետագայի՝ 1ա (1360 թ․), 271բ (1369 թ․), 127բ (1376 թ․), 271բ (14-րդ դար)։
 
## Բովանդակություն
* նաև՝ Վարք Գր. Նարեկացւոյ։

## Ծանոթագրություններ

Կատեգորիա:Մատենադարանի ձեռագրեր
Շանտալ Ժուանո

**Շանտալ Ժուանո** (; ), ֆրանսիացի կարատեիստ և քաղաքական գործիչ, սպորտի նախարար (2010-2011 թվականներ)։

## Կենսագրություն
Կարատեի Ֆրանսիայի 12-ակի չեմպիոն կարատե-կատան (մարտական արվեստի արտիստական տարատեսակ, որտեղ մարզուհիները վարում են ստվերի դեմ մենամարտը) մարզական կարիերան սկսել է Փարիզի *Sporting International de karaté (SIK)* ակումբում։

Ստացել է մասնագիտական արտոնագիր (*BTS*) միջազգային առևտրի ոլորտում, 1991 թվականին ստացել է մագիստրոսի աստիճան տնտեսական և պետական կառավարման ոլորտում, իսկ 1999 թվականին ավարտել է կառավարման ազգային դպրոցը։ Աշխատել է *Citroën* ընկերության արտահանման ստորաբաժանումում, 1994 թվականին տեղափոխվել է EDF:

Գլխավորել Է Նիկոլա Սարկոզիի աշխատակազմը Վերին Սենի դեպարտամենտի գլխավոր խորհրդում, ինչպես նաև շրջակա միջավայրի և էներգետիկայի գործակալությունը (*ADEME*): 2009 թվականի հունվարի 21-ին նշանակվել է Ֆրանսուա Ֆիյոնի երկրորդ աշխատասենյակում էկոլոգիայի հարցերով պետական քարտուղար, Նատալի Կոսցյուշկո-Մորիզեի՝ թվային տնտեսության զարգացման հարցերով պետքարտուղարի աթոռ տեղափոխվելուց հետո։

2010 թվականի մարտի 21-ին ընտրվել է Իլ դը Ֆրանսի շրջանային խորհրդի պատգամավոր։

2010 թվականի նոյեմբերի 14-ին՝ Ֆիյոնի երրորդ կաբինետի ձևավորման ժամանակ, ստացել է սպորտի նախարարի պորտֆելը։

2011 թվականի սեպտեմբերի 26-ին դուրս է եկել կառավարությունից՝ հաշվի առնելով ժողովրդական շարժման միության աջակցությունը՝ Փարիզից Ֆրանսիայի Սենատ ընտրվելու գործում։

2014 թվականի մայիսին Իլ դը Ֆրանս տարածաշրջանում ժողովրդավարական և անկախ ու ժողովրդավարական շարժման միության միասնական ցուցակով մասնակցել է եվրոպական ընտրություններին, սակայն նրա օգտին քվեարկել է միայն ընտրողների 11,9 %-ը, և Ժուանոն չի ստացել պատգամավորական մանդատ։

2017 թվականի հոկտեմբերին լքել է քաղաքականությունը՝ դուրս գալով Իլ դը Ֆրանսի շրջանային խորհրդից և Սենատից, սակայն 2018 թվականի փետրվարի 23-ին նախագահ Մակրոնը վարչապետ Էդուար Ֆիլիպի նախաձեռնությամբ նրա թեկնածությունն առաջարկել է հանրային քննարկումների ազգային հանձնաժողովի նախագահի պաշտոնում։

## Ընտանիք
Շանտալ Ժուանոն՝ դուստրն է՝ Լուի և Ֆրանսուազ Պոլերի դուստրը, 1996 թվականին ամուսնացել է Էրվե Ժուանոյի հետ, նրանք ունեն երեք երեխաներ՝ դուստրը՝ Սիբիլին, Կոմ և Սիքստինի երկվորյակները։

## Ծանոթագրություններ

## Արտաքին հղումներ
* 

Կատեգորիա:Փարիզի համալսարանի շրջանավարտներ
Կատեգորիա:Ֆրանսիայի նախարարներ
Կատեգորիա:Ֆրանսիայի քաղաքական գործիչներ
Կատեգորիա:Ֆրանսիացի գործարարներ
Մարտին Օպիցի անվան գրադարան

**Մարտին Օպիցի անվան գրադարան ** (), Հերնե քաղաքում 1948 թվականին հիմնադրված հանրային գրադարան։ Հավաքում է գրականություն ամբողջ կենտրոնական, արևելյան և հարավարևելյան Եվրոպայի տարածքից՝ հիմնական ուշադրությունը տրամադրելով ժամանակակից արևմտյան Լեհաստանի և Կալինինգրադի շրջաններին (պատմական Պրուսիա)։

## Պատմություն և նկարագիր
Հերնե քաղաքի «Արևելյան Եվրոպայում գերմանական մշակույթի» պատմության մասին աղբյուրներ հավաքող  գրադարան, որն իր անունն ստացել է ի պատիվ բանաստեղծ-գրականագետ Մարտին Օպիցի (1597—1639)։ 1989 թվականի սեպտեմբերի 25-ին Հյուսիսային Ռայն-Վեստֆալիա վարչական տարածքը և Հերնե քաղաքը, Գերմանիայի կենտրոնական կառավարության ֆինանսական մասնակցությամբ, ստեղծում են «Մարտին Օպիցի» հիմնադրամը, որը 1948 թվականին հիմնադրված Արևելյան Գերմանիայի գրադարանից 80 000 հատոր վերցնում է պահպանության ։

20-րդ դարի սկզբին հավաքածուն ընդլայնվում է հասնելով 300 000 անուն գրքի, ներառյալ 10 000 պարբերականները և 7800 քարտեզները։ Արդյունքում Օպիցի գրադարանը դառնում է Գերմանիայի մեծագույն որակավորված գրադարանը։ Գերմաներեն գրքերից բացի հավաքածուի մեջ են մտնում ռուսերեն, լեհերեն և տարածաշրջանային այլ լեզուներով գրքեր։ Ֆոնդի օգտագործումն անվճար է այցելուների համար, քանի որ գրադարանը ֆինանսավորվում է քաղաքային իշխանության կողմից, իսկ նրա բյուջեի 70 % կազմում են դաշնային կառավարության տրամադրած միջոցները։

## Ծանոթագրություններ

## Գրականություն
* 
* 

## Արտաքին հղումներ
* 

Կատեգորիա:1989 հիմնադրումներ
Կատեգորիա:Գերմանիայի գրադարաններ
Կատեգորիա:Գրադարաններ այբբենական կարգով
Վուլոնգոնգ

**Վուլոնգոնգ** կամ **Ուոլոնգոնգ** ( [ˈwʊləŋɡɒŋ]), քաղաք Ավստրալիայի Նոր Հարավային Ուելս նահանգի Թասմանյան ծովի ափին։

Ըստ 2010 թվականի տվյալների՝ քաղաքում ապրում է 292 190 մարդ։ Նահանգի բնակչության թվով երրորդ քաղաքն է՝ Սիդնեյից և Նյուքասլից հետո, իսկ երկրում՝ 9-րդը։

## Պատմություն
մինի|ձախից

Ժամանակակից քաղաքի տեղում սկզբնապես ապրում էին ավստրալիայի աբորիգենները։ Եվրոպացիների առաջին այցը եղել է 1796 թվականին, նրանց շարքում էին Մեթյու Ֆլինդերսը և Ջորջ Բասը։ 19-րդ դարի սկզբում ստեղծվել են առաջին գաղութները։ 19-րդ դարի կեսից սկսած բնակչության հիմնական զբաղմունքը ածուխի արդյունահանումն էր։

Հետագայում Վուլոնգոնգը դարձել է սև մետաղաձուլության կենտրոնը, չնայած վերջին տարիներին Վուլոնգոնգի ամենախոշոր (և միակ) պողպատաձուլական գործարանը, որը պատկանում է BlueScope Steel ընկերությանը, նշանակալի չափով կրճատել է արտադրանքի ծավալը։ Ներկայումս քաղաքի նշանակալի հաստատությունը Վուլոնգոնգի համալսարանն է։ Արվարձաններում տեղակայված է Պորտ Քեմբլը՝ երկրի ամենախոշոր նավահանգստային և արդյունաբերական գոտիներից մեկը։

## Աշխարհագրություն և կլիմա
Վուլոնգոնգը նահանգի մայրաքաղաք Սիդնեյից գտնվում է 80 կմ հարավարևմուտք՝ Քեմբլ և Քեյր լեռների լանջին։ Քաղաքի շրջակայքում է գտնվում Իլավար ծովալճակը։

Քաղաքի կլիման մեղմ է, խոնավ, օվկիանոսային։ Ձմռանը միջին ջերմաստիճանը +12-+13°С է, ամռանը՝ +21-+22°С։ Անձրևի տեսքով տեղումների տարեկան միջին քանակը 1300-1400 մմ է։ Անձրևային օրերը ձմռանը 7-10 են, իսկ ամռանը՝ 13-15։ Ամռան շոգը մեղմանում է մշտական ծովազեփյուռով։

## Քույր քաղաքներ
* , Լունյան, Ֆուցզյան
* , Օխրիդ
* , Կավասակի

## Ծանոթագրություններ

## Արտաքին հղումներ
* Վուլոնգոնգի քաղաքային խորհուրդը
* 

Կատեգորիա:1834 թվականին հիմնադրված բնակավայրեր
Կատեգորիա:1834 հիմնադրումներ Ավստրալիայում
Կատեգորիա:Ավստրալիայի քաղաքներ
Էրին Բրեդի

**Էրին Բրեդի** (, ), ամերիկացի, «Միսս ԱՄՆ 2013» գեղեցկության մրցույթի հաղթող և «Միսս Տիեզերք 2013»-ի մասնակից։

## Միսս ԱՄՆ 2013
2013 թվականի հունիսի 16-ին Նևադա նահանգի Լաս Վեգաս քաղաքում կայացած «Միսս ԱՄՆ 2013» գեղեցկության մրցույթին Էրինը ներկայացրել է Կոնեկտիկուտ նահանգը և վերջնարդյունքում հաղթել է։

Մրցույթի եզրափակիչ փուլում Էրիին վիճակված էր պատասխանել մի բարդ հարցի, այն է՝ արդյոք ինքը պաշտպանում է ԱՄՆ Գերագույն դատարանի որոշումը, որի համաձայն՝ ոստիկանությանը թույլ է տրվել սովորական ստուգումների շրջանակներում ԴՆԹ-ի անալիզ վերցնել ձերբակալվածներից։ Բրեդիի խոսքերով՝ ինքը համաձայն է, քանի որ ձերբակալվածները հանցագործություն են կատարել։

## Միսս Տիեզերք 2013
Իստ Հեմփթոնի 25-ամյա բնակչուհին, ում հմայքը, սրամտությունը, սպորտային կազմվածքը և մաքուր ամերիկական գեղեցկությունը թույլ տվեցին շրջանցել ցանկալի թագը և տիտղոսը գրավելու գործում 50 այլ հիանալի մասնակիցների, լիազորվեց «Միսս Տիեզերք» գեղեցկության մրցույթում ներկայացնել ԱՄՆ-ն։ Մրցույթը տեղի է ունեցել 2013 թվականի նոյեմբերի 9-ին՝ Մոսկվայում, որտեղ նրա հետ մրցակցում էին 85 երկրների մասկակիցներ։ Նա մտավ լավագույն տասնյակի մեջ։

## Կենսագրություն
Էրինը ծնվել է 1987 թվականի նոյեմբերի 5-ին, Իստ Հեմփսոնում՝ Կոնեկտիկուտում, ընտանիքում, որտեղ չարաշահվում էր խմիչքը և թմրանյութը, այդ պատճառով նա նպատակ է դնում օգնել այդ պայմաններում հայտնված երեխաներին։

Ավարտել է Կոնեկտիկուտի կենտրոնական համալսարանը՝ ստանալով ֆինանսիստի մասնագիտությունը, «Միսս ԱՄՆ» գեղեցկության մրցույթում հաղթելուց հետո հայտարարել է ընկերությունից հեռանալու մասին, որտեղ նա աշխատում էր որպես հաշվապահ։

Իր կյանքը Էրինը ցանկանում է նվիրել երեխաներին ալկոհոլիզմից և թմրամոլությունից պաշտպանելու համար։ Էրին Բրեդին արդեն իսկ ապացուցել է իր ձգտումը գործնականում՝ աշխատելով մանկական հիվանդանոցի հետ։

Էրին Բրեդիի անվանակիցը «Aerosmith» խմբի լիդերի՝ Սթիվեն Թայլերի ընկերուհին է, որը հայտնի է թմրանյութերի նկատմամբ հակվածությամբ։

Էրինի հարսանիքը տեղի է ունեցել 2014 թվականի դեկտեմբերի 13-ին, իր երկարամյա ընկերոջ՝ Թոնի Կապասոուի հետ։

## Ծանոթագրություններ

## Արտաքին հղումներ
*Miss USA 2014 Red Carpet Event
*Official Twitter

Կատեգորիա:Ամերիկացի մոդելներ
Կատեգորիա:21-րդ դարի ամերիկացի կանայք
Ժողովածու (5138)

**Ժողովածու** (5138), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 5138 թվի տակ։ Ձեռագիրը գրվել է 1853-1854 թվականին Գերոգ Օհանյան գրիչի կողմից Թավրիզում և Սալմաստում։ Գրված է թղթի վրա, որը ունի 21.5x15 չափս։ Ձեռագիրը կազմված է 208 թերթից։ Գրված է միասյուն, շղագրով։ Կազմը՝ ստվարաթուղթ։ Հիշատակարաններ գրչի՝ 135ա, 176ա, 182ա, 183ա, 184բ։
## Բովանդակություն
* Գէորգայ Օհանեան Ճառք, Ոտանաւորք, Շարամանութիւնք, Նամմակք։
* Նամակագրութիւնք Սահակայ եպս-ի Սագունեան, Սիմէոնի վրդ.-ի Երգ առ սէր հարսին և փեսային։
* Քաղուածք յառասպելաց յունաց և այլոց։
* Աթենացւոյ հարիւր իմասիասիրաց ասացեալ յաղագս խելաց և իմաստասիրութեան։
* ՅԱշխարհաց և յԱռաքինութեան գրոց Արիստոտէլի։
* Յաղագս երկնային մարմնոց։
* Յաղագս դեղագործութեան։
* Յաղագս երաժշտութեան։
* Յաղագս քերականութեան։
* Սիկինդոսի Ա թենացւոյ Բանը իմաստութեան։
* Վասն սնուցանելոյ զաղայս քրիստոնէից։
* Յաղագս հաւատոյ Աղօթք։
* Համաշխարհային պատմութիւն։
* Գէորգայ Օհանեան Օրադրութիւն նամակք, Տեսիլ Մանունք։

## Ծանոթագրություններ

Կատեգորիա:Մատենադարանի ձեռագրեր
Ամապա ազգային անտառ

**Ամապա ազգային անտառ** (), ազգային անտառ Բրազիլիայի Ամապա նահանգում։

## Տեղագրություն
Ամապա ազգային անտառը բաժանված է Պրակուուբա (52.85%), Ֆեռեյրա Գոմիս (44.07%) և Ամապա (3.08%) մունիցիպալիտետների միջև՝ Ամապա նահանգում։ Ունի 460352.61 հա տարածք։

Անտառը հյուսիսից սահմանակից է փոքր Մուտում գետին, արևելքից՝ Ֆալսինո գետին, արևմուտքից սահմանակից է Արագուարի գետին, իսկ հարավից՝ Ֆալսինո և Արագուարի գետերի միախառնման վայրին։ Ծայր հյուսիսում կան նշանակալի լեռնային բարձրություններ, որոնք պատկանում են Տումուկումակի համալիրին։ Արևելքից այն միացած է Ամապա պետական պարկին՝ 2369400 հա տարածքով, որը կայուն օգտագործվող բնապահպանական միավորում է, ինչն էլ ստեղծվել է 2006 թվականին։ Հյուսիս- արևմուտքում այն սահմանակից է Տումուկումակի լեռնային ազգային պարկին։

## Շրջակա միջավայր
Ամապա ազգային անտառը Ամազոն բիոմում է։ Ներառում է խոնավ արևադարձային անտառի մի մեծ տարածք։ Այն հասանելի է միայն մեկ կենսունակ ջրային ուղիով՝ Արագուարիով՝ Պորտու Գրանդի մունիցիպալիտետից։ Բուսականությունը ներառում է ամազոնյան տեսակներ, ինչպիսիք են՝ *Dinizia excelsa*, *Vouacapoua americana*, *Caryocar villosum* և այլն։ Արմավենիներից են՝ ասաին ու *Iriartea exorrhiz*։

## Պատմություն
Ամապա ազգային անտառը ստեղծվել է 1989 թվականի ապրիլի 10-ի 97.630 նախագահական հրամանագրով։ Կառավարվում է Չիկո Մենդեսի կենսաբազմազանության պահպանության ինստիտուտի կողմից։ Այն դասվում է Բնության պահպանության միջազգային միության VI կատեգորիային (բնական ռեսուրսի կայուն օգտագործմամբ պահպանվող տարածք)։ Նպատակն է աջակցել անտառային ռեսուրսների կայուն բազմակի օգտագործմանը և գիտական հետազոտությունների իրականացմանը՝ շեշտը դնելով հայրենի անտառների կայուն շահագործման մեթոդների վրա։ Ամապան կենսաբազմազանության միջանցքի մի մասն է, որը ստեղծվել է 2003 թվականին։ Խորհրդատվական խորհուրդը հիմնվել է 2008 թվականի դեկտեմբերի 12-ին՝ 100-րդ հրամանագրով։ Կառավարման ծրագիրը հաստատվել է 2014 թվականի հունվարի 9-ին։

## Ծանոթագրություններ

## Աղբյուրներ
*
*
*
*
*

Կատեգորիա:Բրազիլիայի ազգային անտառներ
Եվգենի Բելով (դիվանագետ)

**Եվգենի Բելով** (, ), ռուսական դիվանագետ

## Կենսագրությւոն
Ծնվել է 1942 թվականի հուլիսի 18-ին Կրասնոյարսկի երկրամասում։

1959 թվականի Մոսկվայի մարզի № 61 մեքենայացման վարչության ատաղձագործն։

1966 թվականին ավարտել է Մոսկվայի էներգետիկ ինստիտուտը։ Նույն տարվանից Մոսկվայի մարզի Կալինինգրադում փորձարարական մեքենաշինության Կենտրոնական կոնստրուկտորական բյուրոյի ինժեներ։

1970 թվականից՝ քարտուղար, ՀԼԿԵՄ քաղկոմի առաջին քարտուղար։

1974 թվականից՝ ԽՄԿԿԿ քաղկոմի արդյունաբերական-տրանսպորտային բաժնի վարիչ։ 1977 թվականից՝ ԽՄԿԿ Կալինինգրադի քաղկոմի քարտուղար։

1985 թվականին ավարտել է ԽՍՀՄ ԱԳՆ դիվանագիտական ակադեմիան։

1985 թվականից' Մոզամբիկի Հանրապետությունում ԽՍՀՄ դեսպանության խորհրդական, ԽՍՀՄ ԱԳՆ ավագ խորհրդական, Թուրքմենստանում Ռուսաստանի դեսպանատան դեսպանորդ-խորհրդական։

1996 թվականի հոկտեմբերի 3-ից 2000 թվականի ապրիլի 28-ը՝ Տաջիկստանի Հանրապետությունում Ռուսաստանի Դաշնության արտակարգ և լիազոր դեսպան։

2000 թվականի հուլիսից նոյեմբերը՝ Դեպարտամենտի հասարակայնության հետ կապերի սուբյեկտների Ֆեդերացիայի նախագահ, խորհրդարանի և հասարակական-քաղաքական կազմակերպությունների Ռուսաստանի Դաշնության արտաքին գործերի նախարարության տնօրենի պաշտոնակատար։

2000 թվականի նոյեմբերից 2003 թվականի հուլիսը՝ Ռուսաստանի Դաշնության սուբյեկտների, խորհրդարանի և հասարակական-քաղաքական կազմակերպությունների հետ կապերի դեպարտամենտի տնօրեն։

2003 թվականի հուլիսի 28-ից 2009 թվականի հուլիսի 14-ը՝ Անկախ Պետությունների Համագործակցության կանոնադրական և այլ մարմիններում Ռուսաստանի Դաշնության մշտական ներկայացուցիչը Մինսկում (Բելառուս)։

Պատմական գիտությունների թեկնածու։ Տիրապետում է ֆրանսերեն և պորտուգալերեն լեզուներին։

Մահացել է 2015 թվականի հունիսի 19-ին։

## Դիվանագիտական աստիճան
* 2-րդ դասի արտակարգ և լիազոր դեսպանորդ (1992 թվականի հոկտեմբերի 16)
* 1-ին դասի արտակարգ և լիազոր դեսպանորդ
* Արտակարգ և լիազոր դեսպան (1997 թվականի նոյեմբերի 17)

## Պարգևներ
* Պատվո շքանշան (1997 թվականի հուլիսի 11)՝ *մեժտաջիկյան կարգավորման հարցերի լուծման գործում ակտիվ մասնակցության համար*
* «Պատվո նշան» շքանշան
* Ռուսաստանի Դաշնության նախագահի պատվոգիր (2010 թվականի փետրվարի 17)՝ *միջազգային համագործակցության զարգացման գործում ունեցած վաստակի և երկարամյա բարեխիղճ աշխատանքի համար*
* Ռուսաստանի Դաշնության նախագահի շնորհակալություն (2001 թվականի մարտի 7)՝ *Ռուսաստանի Դաշնության արտաքին քաղաքական կուրսի իրականացման գործում ունեցած վաստակի և երկարամյա արդյունավետ դիվանագիտական գործունեության համար*
* Սուրբ բարեպաշտ իշխան Դանիել Մոսկվայի շքանշան
* Մոսկվայի մարզի Կորոլյով քաղաքի պատվավոր քաղաքացի (2003)
* Բարեկամության շքանշան (Տաջիկստան)՝ *ռուս-տաջիկական հարաբերությունների ամրապնդման գործում ունեցած վաստակի, Տաջիկստանում խաղաղության և ազգային համաձայնության հաստատման ընդհանուր համաձայնագրի իրականացման՝ անձնական աջակցության համար*
* Լենինյան կոմերիտմիության մրցանակ
* Դուշանբե քաղաքի պատվավոր քաղաքացի (Տաջիկստան)։

## Ծանոթագրություններ

## Արտաքին հղումներ
* Կենսագրություն Կորոլյով քաղաքի պաշտոնական կայքում

Կատեգորիա:Դիվանագետներ այբբենական կարգով
Կատեգորիա:Պատմական գիտությունների թեկնածուներ
Կատեգորիա:Պատվո շքանշանի ասպետներ (Ռուսաստան)
Կատեգորիա:Ռուս դիվանագետներ
Մարկ Բլոնտ

**Մարկ Դ. Բլոնտ** (, ), ամերիկացի նախկին պրոֆեսիոնալ բասկետբոլիստ, որը հանդես է եկել Բասկետբոլի ազգային ասոցիացիայում։ Հասակը 213 սանտիմետր է, իսկ քաշը՝ 113 կիլոգրամ։ Խաղացել է կենտրոնականի դիրքում։

## Կարիերա
Մարկը ավագ դպրոցի անդրանիկ տարին անցկացրել է Հարավային Կարոլինայի Սամրվիլ քաղաքի ավագ դպրոցում։ Հաջորդ տարին տեղափոխվել է Օակ Հիլ ակադեմիա։ Իր ավագ և վերջին տարին անցկացրել է Դոբս Ֆերի ավագ դպրոցում, որտեղ անվանվել է լավագույն խաղացող։ Դպրոցը ավարտելուց հետո ընդունվել է Պիտսբուրգի համալսարան։

1997 թվականի NBA դրաֆթի ժամանակ ընտրվել է Սիեթլ Սուպերսոնիքս ակումբի կողմից՝ ընդհանուր 54-րդ համարի ներքո։ Երեք մրցաշրջան անցկացրել է ցածրակարգ առաջնությունում։

2000 թվականի օգոստոսի 1-ին Բոստոն Սելտիքսի հետ պայմանագիր է կնքել և դարձել անկախ գործակալ և առաջին տարում առաջնորդել է թիմը բլոկշոթների քանակով (76)։

2003-04 մրցաշրջանի ժամանակ համարվել է վստահելի կենտրոնական՝ միջինում 29,3 րոպե ժամանակահատվածում հավաքելով 10,3 միավոր, 7,2 անդրադարձ և 1,29 բլոկշոթ։ 2004 թվականին Օռլանդո Մեջիքի դեմ խաղում Մարկը հավաքել է 28 միավոր և 21 անդրադարձ։

## Առաջնությունից դուրս
2010 թվականին Բլոնտը հեռանում է բասկետբոլից։ Նա բազմաթիվ ֆինանսական ներդրումներ է կատարել տարբեր սեփականություններում և բացել է մի քանի Cinnabon-ի և Auntie Anne's-ի մասնաճյուղեր։ «Իմ առաջին թրիփլ դաբլը» գրքի հեղինակն է։

## Կարիերայի ժամանակագրություն
* 2000 թ․ օգոստոսի 1՝ ազատ գործակալի կարգավիճակով պայմանագիր է կնքել Բոստոն Սելտիքսի հետ։
* 2002 թ․ օգոստոսի 8՝ ազատ գործակալի կարգավիճակով պայմանագիր է կնքել Դենվեր Նագեթսի հետ։
* 2003 թ․ փետրվարի 20՝ տեղափոխվել է Բոստոն Սելտիքս։
* 2006 թ․ հունվարի 26՝ Բլոնտը, Ռիքի Դևիսի, Մարկուս Բենկի, Ջաստին Ռիդի և դրաֆթի երկրորդ երկրորդ շրջափուլի երկու պիկերի հետ միասին, տեղափոխվել է Մինեսոտա Թիմբերվուլվզ՝ Վալի Սզցերբիակի, Մայքլ Օլովականդիի, Դուեյն Ջոնսի և դրաֆթի առաջին շրջափուլի 1 պիկ։
* 2007 թվականի հոկտեմբերի 24՝ Բլոնտը տեղափոխվել է Մայամի Հիթ
* 2009 թվականի օգոստոսի 13՝ տեղափոխվել է Մինեսոտա Թիմբերվուլվզ։
* 2010 թվականի մարտի 1՝ հեռացվել է Թիմբերվուլվզից։

## Ծանոթագրություններ

## Արտաքին հղումներ
*Պաշտոնական կայք
*Mark Blount Stats at ESPN

Կատեգորիա:Ամերիկացի բասկետբոլիստներ
Կատեգորիա:Դենվեր Նագեթսի բասկետբոլիստներ
Կատեգորիա:Մայամի Հիթի բասկետբոլիստներ
Կատեգորիա:Մինեսոտա Թիմբերվուլվզի բասկետբոլիստներ
Կատեգորիա:Սիեթլ Սուպերսոնիքսի բասկետբոլիստներ
Կատեգորիա:Բոստոն Սելտիքսի բասկետբոլիստներ
Ճառընտիր (5077)

**Ճառընտիր** (5077), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 5077 թվի տակ։ Ձեռագիրը գրվել է 1311 թվականին Հակոբ Կիլիկեցի գրիչի կողմից Ս. Գրիգոր վանքում։ Ստացողը եղել է Հովհաննես աբեղան։ Գրված է թղթի վրա, որը ունի 16x12 չափս։ Ձեռագիրը կազմված է 297 թերթից։ Գրված է միասյուն, բոլորգրով։ Կազմը՝ կաշեպատ տախտակ դրոշմազարդ, աստառը՝ դրոշմազարդ կտավ։ Հիշատակարան գրչի՝ 19բ, 31ա, 56բ, 108բ, 287ա և այլուր, հետագայի՝ 86բ  (1696 թ․), 4բ, 5ա (1844 թ․), 4բ (1904 թ․):

## Բովանդակություն
* Ճառք, խրատք (Յովհ․ Մանդակունի, Եւսեբիոս Ալէքսանդրացի, Ոսկեբերան, Եփրեմ, Անանիա վրդ․ անանունք)։
* Հարցումն Արձանայ և պատասխանիք Եզնկայ։
* Հարցումն Աշոտայ և պատասխանիք Եզնկայ։
* Յաղագս կազմութեան մարդոյ (Ի չարից գոյացեալ)։ 
* Ոտանաւոր (1844 թ․)։

## Ծանոթագրություններ

Կատեգորիա:Մատենադարանի ձեռագրեր
Քայլի Բանբերի

**Քայլի Բանբերի** (, ), կանադ-ամերիկացի դերասանուհի։ Առավել հայտնի է Լեյսի Պորտեր կերպարով՝ «Սոցիոպատ» և Ջինի Բեյքերի կերպարով՝ «Մատուցիր» հեռուստասերիալներում։

## Կյանք և գործունեություն
Բանբերին ծնվել է Քվեբեկ նահանգի Մոնրեալ քաղաքում։ Նրա մայրը՝ Քրիստի Նովակը, ունի լեհա-շվեդա-ամերիկյան արմատներ, իսկ հայրը՝ Ալեքս Բանբերին, գայանացի ծագումով կանադացի է։ Քայլիի հայրը պրոֆեսիոնալ ֆուտբոլիստ էր, որը հանդես է եկել Կանադայի ֆուտբոլի ազգային հավաքականի կազմում։ Քայլին մանկությունը անցկացրել է Եվրոպայում՝ երկու տարի Անգլիայում և յոթ տարի Պորտուգալիայի Մադեյրա կղզում, այնքան ժամանակ, քանի դեռ չէին հաստատվել Մինեսոտա նահանգի Փրայոր Լեյք քաղաքում։ Բանբերին Փրայոր Լեյքն համարում իր տունը։ Նա ունի երկու կրտսեր եղբայր՝ Թեյլ և Լոգան։

Բանբերին ի սկզբանե աշխատել է որպես մոդել, սակայն հետագայում նրա գործակալությունը առաջարկել է փորձել իրեն նաև դերասանական ասպարեզում։ Սկսնակ դերասանուհին իր առաջին դերը կատարել է «Մեր կյանքի օրերը» սերիալի դրվագներից մեկում։ «Ավարտական երեկո» և «Դայակ» ֆիլմերում նա կատարել է երկրորդական դերեր։ Ինչպես նաև Բանբերին կատարել է Եվա Սինքլերի դերը Գմբեթի տակ և Լեյսի Պորտերի դերը՝ «Սոցիոպատ»  հեռուստասերիալներում։

## Ֆիլմագրություն

## Ծանոթագրություններ

## Արտաքին հղումներ
* 
* 

Կատեգորիա:21-րդ դարի ամերիկացի դերասանուհիներ
Կատեգորիա:21-րդ դարի դերասանուհիներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:Ամերիկացիներ լեհական սերմամբ
Կատեգորիա:Կանադացի կինոդերասանուհիներ
Կատեգորիա:Կանադացի հեռուստատեսային դերասանուհիներ
Փիթեր Լաքս

**Փիթեր Դևիդ Լաքս** (, , ), ամերիկացի մաթեմատիկոս, 1987 թվականի Վոլֆի մրցանակի դափնեկիր։

## Կենսագրություն
Փիթեր Լաքսը ծնվել է 1926 թվականին Բուդապեշտում հրեաների ընտանիքում։ Ծնողները՝ Հենրի Լաքսն ու Կլարա Քորնֆելդը, եղել են բժիշկներ։ 1941 թվականին ամբողջ ընտանիքը երկրից փախել է Նյու Յորք։ 19 տարեկանից մասնակցել է Մանհեթենյան նախագծին՝ միջուկային զենքի մշակման ծրագրին։ 1949 թվականին ստացել է Նյու Յորքի համալսարանի փիլիսոփայության դոկտորի կոչում։ Լաքսը եղել է Լոս Ալամոսի ազգային լաբորատորիայի աշխատակից, ինչպես նաև աշխատել է Կուրանտի մաթեմատիկական գիտությունների ինստիտուտում։

Լաքսի գործունեության դաշտը բազմակողմանի է. մասնավորապես այն ներառում էր ինտեգրվող համակարգերի, հարվածային ալիքի, հիդրոդինամիկայի ուսումնասիրությունը։ Նա նաև զգալի ներդրում է ունեցել սոլիտոնների տեսության զարգացման գործում։  Նրա անվան հետ են կապված այնպիսի մաթեմատիկական ձեռքբերումներ և թվային մեթոդներ, ինչպիսիք են Լաքս-Միլգրամի թեորեմը, Լաքսի համարժեքության թեորեմը, Լաքս-Ֆրիդրիխսի սխեման և Լաքս-Վենդրոֆի սխեման, Լաքսի էնտրոպիայի պայմանը և Լաքս-Լևերմորի տեսությունը, Լաքսի հավասարումը։

## Ընտանիք
* Առաջին կինը (1948 թվականից) մաթեմատիկոս Անելի Կան Լաքսն է (1922, 1999 Կատովիցե, Նյու Յորք)՝ Ռիխարդ Կուրանտի աշակերտը, 
** Որդիներ՝ Ջեյմս և Ջոն։
* Երկրորդ կինը՝ ջութակահար Լեոնորա Կուրանտ (1928-2015), մաթեմատիկոս, Կուրանտի մաթեմատիկական գիտությունների ինստիտուտի հիմնադիր Ռիխարդ Կուրանտի դուստրը և ֆիզիկոս, միջուկաբան Էռնեստ Կուրանտի քույրը։

## Մրցանակներ և ճանաչում
Իր գործունեության համար Լաքսն արժանացել է բազմաթիվ մրցանակների և պարգևների։ 1970 թվականից նա եղել է ԱՄՆ գիտությունների ազգային ակադեմիայի անդամ։ 1975 թվականին նրան շնորհվել է Նորբերտ Վիների մրցանակ։ 1986 թվականին պարգևատրվել է ԱՄՆ ազգային գիտական մեդալով, 1987 թվականին՝ Վոլֆի մրցանակով, 1992 թվականին՝ Ստիլի մրցանակով։ 2005 թվականին մաթեմատիկոսը դարձել է Աբելի մրցանակի դափնեկիր։ Լաքսն աշխարհի բազմաթիվ համալսարանների պատվավոր դոկտոր է, այդ թվում՝ Սանկտ Պետերբուրգի պետական համալսարանի (1990 թվականից)։ 2012 թվականից ամերիկյան մաթեմատիկական ընկերության իսկական անդամ է, 1979-1980 թվականներին եղել է նրա նախագահը։ Փիթեր Լաքսին շնորհվել է նաև 2013 թվականի Լոմոնոսովի անվան Մեծ ոսկե մեդալը։

## Ծանոթագրություններ

## Արտաքին հղումներ
* Փիթեր Լաքսի կենսագրությունը  — MacTutor History of Mathematics archive.
* 

Կատեգորիա:Մաթեմատիկոսներ այբբենական կարգով
Կատեգորիա:Ամերիկացի մաթեմատիկոսներ
Կատեգորիա:ԱՄՆ-ի գիտությունների ազգային ակադեմիայի անդամներ
Կատեգորիա:Բուդապեշտ քաղաքում ծնվածներ
Կատեգորիա:Ֆրանսիայի գիտությունների ակադեմիայի անդամներ
Կատեգորիա:Ռուսաստանի գիտությունների ակադեմիայի արտասահմանյան անդամներ
Կատեգորիա:ԽՍՀՄ ԳԱ իսկական անդամներ
Կատեգորիա:ԽՍՀՄ ԳԱ արտասահմանյան անդամներ
Կատեգորիա:Նյու Յորքի համալսարանի շրջանավարտներ
Կատեգորիա:Ամերիկյան փիլիսոփայական ընկերության անդամներ
Կատեգորիա:20-րդ դարի ամերիկացի մաթեմատիկոսներ
Կատեգորիա:21-րդ դարի ամերիկացի մաթեմատիկոսներ
Ժողովածու (5045)

**Ժողովածու** (5045), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 5045 թվի տակ։ Ձեռագիրը գրվել է 1715 թվականին Եսայի երեց գրիչի կողմից ենթադրաբար Կոստանդնուպոլսում։ Գրված է թղթի վրա, որը ունի 21x15 չափս։ Ձեռագիրը կազմված է 310 թերթից։ Գրված է միասյուն, նոտրգրով։ Կազմը՝ կաշեպատ տախտակ դրոշմազարդ, աստառը՝ կարմիր մետաքս։ Հիշատակարան գրչի՝ 1718բ, 215ա, 243բ, 310բ, հետագայի՝ 310բ (18-րդ դար), 5ա (19-րդ դար)։
## Բովանդակություն
* Բարթ. Մարաղացւոյ Մեկնութիւն Վեցօրէից։
* Համառօտ Հաւաքումն յաղագս հոգւոյ, յաղագս հրեշտակաց (թրգմ. Ստ. Լեհացի)։
* Ներսես Շնորհալւոյ Ներբող հրեշտակապետացն։
## Ծանոթագրություններ

Կատեգորիա:Մատենադարանի ձեռագրեր
Անդրեյ Կալաշնիկով

**Անդրեյ Գենադևիչ Կալաշնիկով** (), խորհրդային և ռուս ֆուտբոլիստ, կիսապաշտպան։

## Գործունեություն
1988 թվականին անցկացրել է 2 հանդիպում Մայկոպի «Դրուժբա» ակումբում։ 1989-1991 թվականներին հանդես է եկել բելորենչսկական «Խիմիկ» ակումբի կազմում, 110 հանդիպման ընթացքում խփել է 22 գոլ։

1992-1993 թվականներին խաղացել է «Զակարպատյա» ակումբի կազմում, 62 խաղի ընթացքում խփել է 7 գոլ։

1994-1996 թվականներին խաղացել է «Կուբան» ակումբի կազմում,  անցկացրել է 45 հանդիպում և խփել է 2 գոլ հիմնական կազմում, և ևս 3 հանդիպման հրավեր է ընդունել Կուբան 2-ի երրորդ լիգայի կազմում։

1996 թվականի ավարտին անցկացրել է Տամեշյովսկի «Իզումրուդ» ակումբում, 20 խաղերի ընթացքում խփել է 4 գոլ։ 1997-1998 թվականներին եղել է Բելցսկի Ռոմ ակումբում, անցկացրել է 1 հանդիպում Մոլդովայի բարձրագույն լիգայում։ 1999 թվականի մրցաշրջանում նորից խաղացել է Կուբան ակուբի կազմում, 18 խաղերի ընթացքում խփել է 1 գոլ։

2000 թվականի մրցաշրջանը անցկացրել է Պավլոդարսկի «Իրտիշ» ակումբում, հավաքականում որտեղ կատարել է  իր նորամուտը Ղազախստանի բարձրագույն լիգայում։ Թիմի հետ միասին դարձել է առաջնություն բրոնզե մրցանակակիր։ 2001 թվականին հանդես է եկել «Ակտոբե Լենտո» ակումբում անցկացրել է 6 խաղ։

## Ձեռբերումներ
* Ղազախստանի առաջնության բրոնզե մրցանակակիր։ 2000

## Կարիերայից հետո
Կարիերայի ավարտից հետո պրոֆեսիոնալ ֆուտբոլիստը հանդես է եկել սիրողական մակարդակում, խաղացել է Վետերանների «Կուբան» ֆոտւբոլային ակումբում։

## Ծանոթագրություններ

## Արտաքին հղումներ
* Профиль на сайте footbook.ru
* Профиль на сайте playerhistory.com
* 

Կատեգորիա:Ռուս ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Ժողովածու (5137)

**Ժողովածու** (5137), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 5137 թվի տակ։ Ձեռագիրը գրվել է 18-րդ դարում։ Գրված է թղթի վրա, որը ունի 21x14 չափս։ Ձեռագիրը կազմված է 108 թերթից։ Գրված է երկսյուն, նոտրգրով։ Ունի կիսախորան և լուսանցազարդ մանրանկարներ։ Կազմը՝ կաշեպատ ստվարաթուղթ։
## Բովանդակություն
* Յակ. Վօռաճինոյ Բանք Ոսկիականք։
* Ճառք, Խրատք (Եփրեմ Ասորի, Յովհ. Ոսկեբերան, Յովհ. Մանդակունի, Սարգիս Շնորհալի, Եղիշէ, Անանիա վրդ.):
* Ի մեկնութենէն Ղուկասու։
* Յակ. Նալեան Կտակ Մեծի ուրբաթու, Մեկնութիւն ՀԹ գլխոյն Գր. Նարեկացւոյ գրքոյն։
## Ծանոթագրություններ

Կատեգորիա:Մատենադարանի ձեռագրեր
Հելգա Անկեր

**Հելգա Կատրին Անկեր** (), դանիացի նկարչուհի։ Աննի և Միքայել Անկերի աղջիկը, ով սերտորեն կապված է եղել Սկագենյան կերպարվեստի դպրոցի նկարիչների հետ։ Նրա նկարների մեծ մասում պատկերված են նրա ընտանիքի անդամները, սկագենցի  ընկերները և Սկագենի բնապատկերները։

## Կենսագրություն
Հելգա Կատրին Անկերը ծնվել է 1883 թվականի օգոստոսի 19-ին Սկագենում։ Հելգա Անկերը Յուտլանդիայում գտնվող նկարիչների գաղութի անդամներ Աննի և Միքայել Անկերների դուստրն էր։

Հելգան սովորել է Կոպենհագենի արվեստի դպրոցում։ 1901 թվականին նա ընդունվել է Դանիայի գեղարվեստի թագավորական ակադեմիա, որտեղ մինչև 1904 թվականը նրան նկարչական դասեր են տվել մանկական ուսուցիչներ և նկարիչներ Վակդեմարա Իրմինգերան և Վիգո Յոհանսեն։ 1909 թվականից մինչև 1910 թվականը սովորել է Փարիզում՝ Լյուսեն Սիմոնի և Էմիլ-Ռենե Մենարայի դպրոցում։

Անկերի նկարներում հիմնականում պատկերված են նրա հարազատները և ընկերները, շրջակա միջավայրը։ Նա ստեղծագործել է դիմանկարների և բնանկարների ժանրում, հատկապես կենտրոնացել է գիշերային և աշնանային բնապատկերներին։ Ինչպես նրա ժամանակակիցներից շատերը, նա նույնպես նկարել է նկարներ գրական սյուժեներից, օպերայից և բալետներից։ Նրա որոշ անիմալիստական նկարներ նկարված են իմպրեսիոնիզմի ոճով։

Նկարչուհին երբեք ամուսնացած չի եղել և չի ունեցել երեխաներ։ Հելգա Կատրին Անկերը մահացել է 1964 թվականի մարտի 18-ին Սկագենում։ Հելգա Կատրին Անկերը կտակել է իր տունը որպես թանգարան օգտագործել, և1967 թվականին տունը բացվել է որպես Աննի և Միքայել Անկերի թանգարան, որտեղ գտնվում է Անկերների աշխատանքների մեծ հավաքածուն։ Հելգա Անկերի աշխատանքները ներկայացված են Գյոթեբորգի գեղարվեստի թանգարանում, առանձին հավաքածուներում։

## Պատկերասրահ

File:Anna Ancher1.jpg|Արևի լույսը կապույտ սենյակում, 1891, Աննա Անկեր
File:Anna Ancher-Interior With The Painter's Daughter Helga Sewing.jpg |Կարելով, 1890, Աննա Անկեր
File:Hipp hipp hurra! Konstnärsfest på Skagen - Peder Severin Krøyer.jpg|Ուռա,Պեդեր Սևերին Կրոյեր, 1888
File:Anna-ancher-with-helga-in-the-garden.jpg|Աննա Անկերը Հելգայի հետ, Միքայել Անկեր, 1985
File:Michael peter ancher self portrait.jpg|Միքայել Անկեր: ինքնանկար Աննայի և Հելգայի հետ 1990


## Ծանոթագրություններ

Կատեգորիա:19-րդ դարի կին արվեստագետներ
Կատեգորիա:20-րդ դարի նկարչուհիներ
Կատեգորիա:Դանիացի նկարչուհիներ
Կատեգորիա:Կին արվեստագետներ
Կոծիծավոր խոզ

**Կոծիծավոր խոզ**, աֆրիկյան կոծիծավոր խոզ, կամ եթովպիական կոծիծավոր խոզ ()՝ պատկանում է խոզերի ընտանիքին (*Suidae*): Մեծ մասամբ ապրում են Աֆրիկայում։

## Տեսք
thumb|աջից|Կոծիծավոր խոզի գանգը
Կոծիծավոր խոզը հիշեցնում է վարազին, շատ մեծ գլխով։ Ամենից շատ աչքի է ընկնում 6 սալային շերտերով, որոնք նման են գորտնուկների։

Կաշին սովորաբար մոխրագույն է Աֆրիկայի տաք կլիմայի պատճառով ավելի բարակ է քան եվրոպականներինը։ Կոծիծավոր խոզը ծոծրակին և մեջքին ունի բաշ։ Պոչի ծայրը ունի յուրահատուկ հաստություն։ Վտանգի կամ փախուստի ժամանակ կոծիծավոր խոզը բարձրացնում է պոչը, որի պատճառով նրան կատակով անվանում են «Աֆրիկայի ռադիո»։ Հասուն կոծիծավոր խոզերի էգերի քաշը հասնում է 70 կգ, իսկ արուների քաշը 100 կգ, վզակոթի երկարությունը հասնում է 65 սմ։

## Ապրելակերպ
thumb|աջից|Աֆրիկյան կոծիծավոր խոզ
Կոծիծավոր խոզերը նստակյաց են, ոչ մի անգամ սեզոնային տեղաշարժի չեն դիմում, ապրում են խմբերով, սովորաբար յուրաքանչյուր խմբում 4-ից 16 խոզ։ Ակտիվ կյանք են դրսևորում օրվա ընթացքում, արևի ժամանակ սիրում են հանգստանալ թփերի կամ ծառերի ստվերում, գիշերները թաքնվում են ժայռերի ճեղքերում կամ  տերմիտների հին բներում, մրջնակերի բներում, որոնք գիշերը դուրս են գալիս որսի։ Հաճախ չեն քմահաճում և փորում են մացառախոզերի կամ հենց իրենց բները։ Այդ ձևով կոծիծավորներին հաջողվում է փախչել իրենց գլխավոր թշնամուց՝ առյուծներից։

Աֆրիկյան կոծիծավորները հաճախ կանգնում կամ պարկում են անշարժ, գծավոր մանգուստներին թույլ տալով, որ ուտեն իրենց  մորթու վրայի մակաբույծներին։

## Տարածվածություն և ենթատեսակներ
Կոծիծավոր խոզը տարածված է Սահարայի ամբողջ հարավային մասում։ Ունեն 4 ենթատեսակ, որոնցից 3-ը ամենատարածվածներն են։ Ենթադրվում է որ միայն Էրիթրեական (*Phacochoerus africanus aeliani*) կոծիծավոր խոզն է գտնվում վերացման եզրին։

## Սնունդ
Կոծիծավոր խոզերն ամենակեր են։ Խոտ ուտելու ժամանակ նրանք թեքում են իրենց առջևի թաթերը մեջքին և հենվում են «ճանկերի» վրա, այդ դիրքով շարժվելով դեպի առաջ։ Իրենց դնչով  փորում են հողը՝ փնտրելով իրենց համար արմատներ։

## Բուծում
thumb|
Ինչպես կանոն, հղիությունը տևում է 5 կամ 6 ամիս։ Սովորաբար ծնվում է 2-ից 4 ձագ, հաճախ նրանց թիվը կարող է հասնել 8-ի։ Խոզուկները մոր կաթից կտրվում են 3 ամսվա ընթացքում, տեսողությունն ամբողջությամբ զարգանում է 1.5-2 տարեկանում։

Վայրի կոծիծավոր խոզերը կարող են ապրել 15 տարի։ Անազատության մեջ կարող են ապրել 18 տարի։

## Կոծիծավոր խոզ և մարդ
Մի կողմից կոծիծավոր խոզերը համարվում են վտանգավոր և նրանց որսում են շատ երկրներում, քանի որ նրանք ոչնչացնում են դաշտերը։ Մյուս կողմից նրանց որսում են մսի համար։ Տեսակը դեռ ոչնչացման եզրին չէ, սակայն շատ վայրերում գնալով պակասում է։ Միայն մեկ ենթատեսակ՝ էրիթրեական կոծիծավորները, որոնք ապրում են Էրիթրեայում և  Ջիբութիում գտնվում են ոչնչացման եզրին։

## Տեղաշարժ
Սովորական արագությւոնը 5-8 կմ/ժ է, իսկ վազքի առավելգույն արագությունը հասնում է 50 կմ/ժ-ի։

## Ծանոթագրություններ

## Արտաքին հղումներ
* Животные Африки — бородавочник 

Կատեգորիա:Խոզեր
Կատեգորիա:Կենդանիներ այբբենական կարգով
Կատեգորիա:Չվտանգված տեսակներ
Սան Ֆրանսիսկո դե Կամպեչե

**Սան Ֆրանսիսկո դե Կամպեչե** (), քաղաք Մեքսիկայում, Կամպեչե նահանգի մայրաքաղաքը և համանուն մունիցիպալիտետի կենտրոնը։ Գտնվում է Յուկատան թերակղզու արևմտյան մասում՝ Կամպեչե ծովածոցի ափին։ Բնակչությունը՝ ։

## Ընդհանուր տեղեկություններ
Չնայած նրան, որ քաղաքը հիմնադրվել է Մեքսիկայի՝ իսպանացիների կողմից նվաճվելը, մայաները բնակվել էին այստեղ 900 թվականից։ Այս շրջանը վասալային կախվածություն ուներ մայաների Էդսնա (Edzná) հին քաղաքից, որն իր զարգացման գագաթնակետին էր հասել 1000 թվականին։ 1517 թվականի մարտին իսպանական արշավախմբերը խարիսխ են գցել հենց այն վայրում, որտեղ այժմ Կամպեչեն է։
thumb|150px|left|Ս. Միքայելի ամրոցը, որը կառուցվել է ծովահեններից պաշտպանվելու համար
Քաղաքը հիմնադրել են 1540 թվականի հոկտեմբերի 4-ին իսպանացի կոնկիստատորները մայա հնդկացիների «Kin Pech» բնակավայրի տեղանքում։

17-18-րդ դարերում այն պարսպապատվել է ծովահեններից։ 1686 թվականին իսպանական իշխանությունը սկսել է կառուցել ամրություններ։ 1777 թվականին Սան Ֆրանսիսկո դե Կամպեչեն քաղաքի կարգավիճակ և զինանշան էս ստացել։ 1863 թվականի ապրիլին քաղաքը դառնում է Կամպեչե նահանգի մայրաքաղաքը։

Քաղաքում պահպանվել են հին իսպանական ամրաշինական բազմաթիվ օբյեկտներ, որոնք պաշտպանում էին քաղաքը ծովահեններից։ Լավ վիճակի և գաղութային ճարտարապետության շնորհիվ 1999 թվականին քաղաքը ներառվել է ՅՈՒՆԵՍԿՕ-ի համաշխարհային ժառանգության ցանկում։

Սան-Միգելի ամրոցում  գտնվում են Կամպեչե նահանգի հնագիտական գտածոները, այդ թվում վեց նեֆրիտային դիմակներ և 1984-1994 թվականներին Կալակ-մուլայում հայտնաբերված թաղման այլ իրեր։

## Տնտեսություն
Քաղաքի տնտեսության ամենազարգացած ճյուղը սպասարկման ոլորտն է՝ առևտուր, տուրիզմ, կապ, պետական կառավարում և հանրային ծառայություն։ Կան նաև տեքստիլ արդյունաբերության մի քանի ձեռնարկություններ, ինչպես նաև փոքր և միջին ձեռնարկություններ, որոնք զբաղվում են հումքի շահագործմամբ։ Զարգացած է ձկնորսությունը, ինչպես նաև շինարարության ճյուղը։

Տնտեսության մեջ կարևոր դեր են խաղում նաև օդային ուղևորափոխադրումները, որոնք իրագործվում են «Կամպեչե» օդանավակայանի (Alberto Acuña Ongay International Airport) շնորհիվ։

## Հայտնի տեղացիներ
* Սերխիո Վից, գրականագետ
* Ֆրանսիսկո Կարվախալ, Մեքսիկայի նախագահ

## Քույր քաղաքներ
280px|right|thumb|Քաղաքի պատմական մասը
* 20px|Իտալիա Արեցո, Իտալիա;
* 20px|Իսպանիա Վալենսիա, Իսպանիա;
* 20px|Մեքսիկա Վերակրուս, Մեքսիկա;
* 20px|Ֆրանսիա Հավր, Ֆրանսիա;
* 20px|Կանադա Գալիֆակս, Կանադա;
* 20px|Խորվաթիա Դուբրովնիկ, Խորվաթիա;
* 20px|Ֆրանսիա Կարկասոն, Ֆրանսիա;
* 20px|Կոլումբիա Կարտախենա դե Ինդիաս, Կոլումբիա;
* 20px|Դանիա Կոպենհագեն, Դանիա;
* 20px|ԱՄՆ Լինվուդ, ԱՄՆ;
* 20px|Կուբա Մատանսաս, Կուբա;
* 20px|Իսլանդիա Ռեյկյավիկ, Իսլանդիա;
* 20px|Վենեսուելա Սան Կրիստոբալ,Վենեսուելա;
* 20px|Պուերտո Ռիկո Սան Խուան, Պուերտո Ռիկո;
* 20px|Իսպանիա Սանտանդեր, Իսպանիա;
* 20px|Իսպանիա Սևիլյա, Իսպանիա;
* 20px|ԱՄՆ Շերման, ԱՄՆ;

## Ծանոթագրություններ

## Արտաքին հղումներ
* Քաղաքի պաշտոնական կայքը

Կատեգորիա:Մեքսիկայի քաղաքներ
Կատեգորիա:1540 թվականին հիմնադրված բնակավայրեր
Օլգա Իվանովա

**Օլգա Իվանովա** (, ), ռուս դիվանագետ։

## Կենսագրություն
Ավարտել է Մոսկվայի միջազգային հարաբերությունների պետական ինստիտուտը (1968) և ԽՍՀՄ ԱԳՆ Դիվանագիտական ակադեմիային կից որակավորման բարձրացման ֆակուլտետը (1989)։ 1968 թվականից զբաղվում է դիվանագիտական գործունեությամբ։ Պատմական գիտությունների թեկնածու։ Տիրապետում է անգլերեն, ֆրանսերեն և արաբերեն լեզուներին։

* 1992-1995 թվականներին՝ ՌԴ ԱԳՆ միջազգային հումանիտար և մշակութային համագործակցության դեպարտամենտի բաժնի վարիչ։
* 1995-1999 թվականներին՝ ՅՈՒՆԵՍԿՕ-ում Ռուսաստանի մշտական ներկայացուցչության խորհրդական Փարիզում (Ֆրանսիա)։
* 1999-2000 թվականներին՝ Ռուսաստանի ԱԳՆ ՅՈՒՆԵՍԿՕ-ի մշակութային կապերի և գործերի դեպարտամենտի ավագ խորհրդական։
* 2002 թվականի մայիսիսից-2004 թվականի փետրվարը՝ ՌԴ ԱԳՆ Պատմա-փաստագրական դեպարտամենտի փոխտնօրեն։
* 2004 թվականի փետրվարի 12-ից 2011 թվականի ապրիլի 20-ը Մավրիկիոսի Հանրապետությունում Ռուսաստանի արտակարգ և լիազոր դեսպան։

2011 թվականից անցել է թոշակի։

## Դիվանագիտական աստիճան
1-ին դասի արտակարգ և լիազոր դեսպան (2008 թվականի դեկտեմբերի 17)։

## Ծանոթագրություններ

## Արտաքին հղումներ
* Կենսագրությունը Ռուսաստանի ԱԳՆ կայքում

Կատեգորիա:Դիվանագետներ այբբենական կարգով
Կատեգորիա:Մոսկվայի միջազգային հարաբերությունների պետական ինստիտուտի շրջանավարտներ
Կատեգորիա:Պատմական գիտությունների թեկնածուներ
Կատեգորիա:Ռուս դիվանագետներ
Մատեան ողբերգութեան (5135, Գրիգոր Տաթևացի)

**Մատեան ողբերգութեան, Գրիգոր Տաթևացի)** (5135), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 5135 թվի տակ։ Ձեռագիրը գրվել է 1252 թվականին Հովհաննես գրիչի կողմից Թանատի վանքում (Վայոց ձոր)։ Ստացողը եղել է Պարոն Թաճերը։ Գրված է թղթի վրա, որը ունի 19.5x12 չափս։ Ձեռագիրը կազմված է 264 թերթից։ Գրված է միասյուն, բոլորգրով։ Ունի կիսախորան և լուսանցազարդ մանրանկարներ։ Պահպանակն ունի 4 էջ, գրված է՝ մագաղաթի վրա՝ բոլորգրով, Սաղմոս։ Կազմը՝ կաշեպատ տախտակ դրոշմազարդ, աստառը՝ դրոշմազարդ կտավ։ Հիշատակարաններ գրչի՝ 64ա, 153բ, 166ա, 204ա, 262ա, հետագայի՝ 260բ (1689 թ.), նորոգող գրիչ՝ Սահակ վարդապետ, Թադէի վանք։
## Ծանոթագրություններ